ค้าออนไลน์จีนโตพันเปอร์เซ็นต์ (1)
19-29 สิงหาคม 2561 เป็นเวลา 10 วัน ที่ผมตามคณะเพื่อนไลน์แอทไอดี @ntp5 เยือนเมืองอี้อู มณฑลเจ้อเจียงของจีน คณะเพื่อนไลน์แบ่งเป็น 2 ชุด ชุดแรก 24 คน และชุดหลัง 16 คน สถานที่แรกที่ไปเยือนก็คือ กรมศุลกากรเมืองอี้อู โดยเจ้าหน้าที่ชั้นผู้ใหญ่ของศุลกากรอธิบายเรื่องภาษีและหลักเกณฑ์การนำสินค้าจากไทยเข้าจีน ถ้าผ่านเมืองหรือมณฑลอื่นจะยุ่งยาก แต่ผ่านอี้อูจะมีกฎหมายพิเศษส่งเสริมการนำเข้าและส่งออก+ได้รับสิทธิพิเศษในการคืนภาษี,เพื่อนไลน์แอทไอดี @ntp5 ยังได้รับการต้อนรับและอธิบายจาก Mr.Luo Xinglong นักธุรกิจจีนผู้นำเข้าลำไยและขาไก่จากไทย Mr.Zhang Jianping นายกสมาคมโลจิสติกส์แห่งเมืองอี้อู และ Mr.Luo Weifeng ชาวจีนผู้ไปตั้งโรงงานในรัสเซีย ทุกคนให้ความเห็นตรงกันว่า รัฐบาลจีนของนายสี จิ้นผิง ประสบความสำเร็จอย่างมากในการส่งเสริมอี้อูให้เป็นเมืองศูนย์กลางการค้าส่งที่ใหญ่ที่สุดในโลก (ตามคำประกาศของสหประชาชาติและขององค์การการค้าโลก),อี้อูเป็นต้นสายรถไฟของยุทธศาสตร์เส้นทางสายไหมใหม่ นำสินค้าไปยังทุกทั่วหัวระแหงของแผ่นดินจีนและทุกประเทศในเอเชียกลาง ยุโรปตะวันออก ยุโรปตะวันตก และตะวันออกกลาง ปัจจุบันมีการส่งสินค้าจากเมืองอี้อูโดยรถไฟไปยังอังกฤษและสเปนเป็นประจำ อี้อูเป็นเมืองไม่ติดทะเล แต่มีด่านบกที่ทำหน้าที่เหมือนกันทุกประการ เช่น ท่าเรือหนิงโป ที่อยู่ริมทะเลและอยู่ไม่ไกลจากเมืองอี้อู,ที่สุดของการมาเยือนครั้งนี้คือ การประชุมความร่วมมือการจัดซื้อสินค้าไทย-อี้อู คณะผู้จัดงานคือ สำนักงานพาณิชย์ เมืองอี้อู บริษัท เจ้อเจียง ไชนา สมอล คอมโมดิตี้ ซิตี้ กรุ๊ป จำกัด และบริษัท มิ่งรุจิราลัย จำกัด ส่วนเจ้าภาพคือ คณะกรรมการส่งเสริมการค้าเมืองอี้อู หอการค้านานาชาติเมืองอี้อู และเมืองธุรกิจการค้านานาชาติ สาขาที่ 5 ประจำเมืองอี้อู,ผู้กล่าวปาฐกถามี 4 คน คือ อธิบดีพาณิชย์เมืองอี้อู ผู้แทนเมืองธุรกิจการค้านานาชาติฯ นายกสมาคมโลจิสติกส์ฯ และอาจารย์นิติภูมิธณัฐ โดยมีอาจารย์สมาน ชินเบญจพล สรุปความเป็นภาษาไทยและจีน ฟังทั้งสี่ท่านพูดแล้วก็รู้ว่า รัฐบาลจีนของนายสี จิ้นผิง มุ่งมั่นปั้นอี้อูให้เป็นเมืองการค้าเบอร์หนึ่งของโลก มีการลดแลกแจกแถมให้ผู้ส่งออกและนำเข้าสินค้า นอกจากต้องการให้คนจากทั่วโลกมาซื้อสินค้าที่อี้อูแล้ว คณะกรรมการส่งเสริมการค้าฯยังต้องการให้สินค้าจากทั่วโลกเข้ามาที่เมืองอี้อูก่อนที่จะส่งไปขายยังส่วนอื่นของจีนและของโลกอีกด้วย,คณะเพื่อนไลน์แอทไอดี @ntp5 ยังได้ไปฟังบรรยายสรุป ดูงาน และเจรจาที่บริษัท Yarui E-Commerce ซึ่งประธานบริษัทคือ Mr.Lai Qingzhu เป็นผู้ต้อนรับด้วยตัวเอง บริษัทยารุยก่อตั้งเมื่อ พ.ศ.2554 เดิมมีพนักงานเพียง 3 คน ระยะแรกของการดำเนินธุรกิจ ก็ส่งสินค้าไปขายในเว็บไซต์ ทั้งของจีนและต่างประเทศ ต่อมาจับจุดได้ว่า การค้าออนไลน์จะต้องมุ่งไปทางใดทางหนึ่ง จึงเลิกนำสินค้าไปลงในเว็บไซต์ของจีน และหันไปลงแต่ของต่างประเทศอย่าง Amazon, eBay, Wish ฯลฯ,พอมุ่งมั่นกิจการก็โตเป็นพันเปอร์เซ็นต์ บริษัทยารุยซื้อสินค้าจากศูนย์การค้าส่งนานาชาติเมืองอี้อูในปริมาณมากทำให้ได้ราคาที่ต่ำ นอกจากนั้น ยังซื้อตรงจากโรงงาน ซึ่งยิ่งซื้อมากเท่าใด ราคาก็ยิ่งถูกลงมากเท่านั้น และนอกจากนั้น รัฐบาลจีนยังสนับสนุนค่าขนส่งทั้งในและต่างประเทศสินค้าประเภทเดียวกัน ขนาดและน้ำหนักเท่ากัน ส่งไปประเทศจุดหมายปลายทางเดียวกัน ส่งจากไทยจะแพงกว่าส่งจากจีนเป็นสิบเท่า,ต้นทุนสินค้าและต้นทุนค่าขนส่งต่ำ ทำให้การค้าออนไลน์ของยารุยโตเป็นพันเปอร์เซ็นต์ ขณะนี้ พ.ศ.2561 เวลาผ่านไปเพียง 6 ปี บริษัทมีสำนักงานทั้งที่เซี่ยงไฮ้ ญี่ปุ่น เยอรมนี ฯลฯ เฉพาะที่เมืองอี้อูที่ผมไปดูงานเมื่อสัปดาห์ที่แล้วนี่ มีพนักงานถึง 300 คนแล้ว พรุ่งนี้มาต่อครับ.,นิติการุณย์ มิ่งรุจิราลัย,songlok1997@gmail.com, 
ที่สุดของการมาเยือนครั้งนี้คือ การประชุมความร่วมมือการจัดซื้อสินค้าไทย-อี้อู คณะผู้จัดงานคือ สำนักงานพาณิชย์ เมืองอี้อู บริษัท เจ้อเจียง ไชนา สมอล คอมโมดิตี้ ซิตี้ กรุ๊ป จำกัด
การค้าออนไลน์,E-Commerce,ตลาดจีน,เปิดฟ้าส่องโลก,นิติการุณย์ มิ่งรุจิราลัย